पाएं अपने शहर की ताज़ा ख़बरें और फ्री ई-पेपरडाउनलोड करें
कृषि मंत्री एवं जिला भिवानी तथा चरखी दादरी के कोविड प्रबंधन व मॉनिटरिंग के प्रभारी जेपी दलाल ने रविवार को चौ. बंसीलाल नागरिक अस्पताल का दौरा कर व्यवस्थाओं का जायजा लिया। उन्होंने संबंधित अधिकारियों को आवश्यक निर्देश दिए तथा वैक्सीन की दूसरी डोज भी लगवाई।
कृषि मंत्री ने सिविल सर्जन डॉ. सपना गहलावत व अस्पताल प्रशासन को निर्देश दिए कि चिकित्सक और अधिकारी आपसी तालमेल बनाकर संसाधनों का कुशलता से प्रयोग करें, जिससे एक भी व्यक्ति की जान न जाए। उन्होंने कहा कि वैक्सीनेशन कोविड नियंत्रण के लिए रामबाण है। इसलिए भिवानी व दादरी जिले में प्रतिदिन वैक्सीनेशन की क्षमता व केंद्र बढ़ाए जाए ताकि वर्तमान वैक्सीनेशन केंद्र पर भीड़ न लगे।
उन्होंने बताया कि जिला भिवानी में अब तक एक लाख 20 हजार से अधिक लोगों को वैक्सीन लगाई जा चुकी है। प्रतिदिन चार से पांच हजार लोगों को वैक्सीन लगाई जा रही है। प्रदेश में 2 मई से 18 प्लस आयुवर्ग के व्यक्तियों को वैक्सीन लगाने का कार्य शुरू कर दिया गया है।
उन्होंने इस आयुवर्ग के लोगों से अनुरोध किया है कि वे अपना पंजीकरण करवाकर वैक्सीन जरूर लगवाएं ताकि कोविड संक्रमण से बचा जा सके। सरकार द्वारा उन्हें कोविड नियंत्रण व मॉनिटरिंग के लिए जिला भिवानी व चरखी दादरी का प्रभार दिया गया है। इन जिलों में संक्रमण के बचाव के कार्य में लगें सभी चिकित्सकों एवं प्रशासन के अधिकारियों के साथ समन्वय करने की जो जिम्मेवारी सौंपी गई उसका निर्वाह करते हुए एक भी व्यक्ति की जान नहीं जाने दी जाएगी।
किसी भी कोविड संक्रमण से प्रभावित व जरूरतमंद व्यक्ति को किसी भी प्रकार की दिक्कत नहीं आने दी जाएगी। ऑक्सीजन, मेडिसन व बेड की समुचित व्यवस्था की जाएगी। इस अवसर पर सिविल सर्जन डॉ. सपना गहलावत, डॉ. राजेश, डॉ. मनीष श्योराण, डॉ. अरूण सहारण, डॉ. आशीष सांगवान सहित चिकित्सक व स्वास्थ्य कर्मी मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn